b'\n_START_ARTICLE_\nSemeni\xc5\xa1ka knji\xc5\xbenica, Ljubljana\n_START_SECTION_\nStropna poslikava\n_START_PARAGRAPH_\nLeta 1721 je italijanski slikar Giulio Quaglio, ki je prej \xc5\xbee poslikal stolnico, strop knji\xc5\xbenice okrasil s \xc4\x8dudovito fresko. Ta po predstavitvi\xc2\xa0razli\xc4\x8dnih znanosti in umetnosti ob njenem vzno\xc5\xbeju ter po izbranih srednjeve\xc5\xa1kih cerkvenih pisateljih in cerkvenih o\xc4\x8detih v svojem sredi\xc5\xa1\xc4\x8du predstavlja Resnico. Njo obkro\xc5\xbeajo teolo\xc5\xa1ke kreposti Vere, Upanja in Ljubezni ter angel z odprto knjigo, kjer je v latin\xc5\xa1\xc4\x8dini\xc2\xa0zapisano:\xc2\xa0\xc2\xbbLjubi Gospoda, svojega Boga in ljubi svojega bli\xc5\xbenjega\xc2\xab.'